— Усяго вакол цэнтральнага крыжа знойдзена 320 камянёў. У зямлі яшчэ захоўваецца прыкладна такая ж колькасць. Версію аб капішчы пацвярджае і шурфаванне, праведзенае навукоўцамі. Чалавечыя косткі не былі знойдзены, значыць, гэта не могілкі. Версію аб капішчы падтрымалі і мае калегі — удзельнікі сёлетніх рэспубліканскіх краязнаўчых чытанняў у Жлобіне. А гэта не дылетанты, гэта людзі, якія ўсё сваё жыццё займаюцца вывучэннем роднага краю. Маё выступленне нікога не пакінула абыякавым, па кожным здымку прэзентацыі вялася актыўная дыскусія, — паведаміла Таццяна Дзмітрыеўна.